લગભગ ત્રણ વર્ષ પૂર્વે થયેલી ગોવા વિધાનસભાની ચૂંટણીમાં કોંગ્રેસ ધૂળ ચાટતી થઈ ગઈ અને ભાજપ પ્રેરિત એનડીએએ સત્તા પ્રાપ્ત કરી. દાયકાઓ સુધીની દમનકારી પોર્ટુગલ શાસનની ગુલામીને કારણે ગોવામાં મોટા પાયે ધર્મ પરિવર્તન થયું હોવાથી ગોવામાં ખ્રિસ્તી જનસંખ્યા વિશેષ પ્રમાણમાં છે. સ્વાતંત્ર્ય પછી સૌપ્રથમવાર આ ખ્રિસ્તીપંથીઓ, આ ચૂંટણીઓમાં ભાજપ સાથે આવ્યા અને સ્વાભાવિક રીતે એનડીએ સરકારમાં જોડાયા.